El Club Aeròbic Valencia Mar de Burjassot s’alça amb 28 medalles en el Campionat Autonòmic de Gimnàstica Aeròbica
2025-07-24

Les i els components del Club Aeròbic Valencia Mar de Burjassot han aconseguit 28 medalles, 12 d’or, 11 de plata i 5 de bronze, en el Campionat Autonòmic de la Comunitat Valenciana de Gimnàstica Aeròbica celebrat a Sagunt, el cap de setmana del 17 d’abril.

Un resultat excepcional per als gimnastes burjassoters que posa de manifest el gran treball i la dedicació que desenvolupen en els seus entrenaments i en totes i cadascuna de les competicions en les quals participen.

S’han alçat amb la medalla d’or, Noa Huertas en individual nivell 0, Sara Ferris en individual nivell 1 i Noelia Guillem en individual nivell 2. En el cas de Marta Alcaide, Lucia Santana i Andrea G. Dragichi ho han fet en trios, nivell 2, i Rita Ruiz, Laura Moya, Irene Martínez i Noelia Guillem en grups, també en nivell 2.

En nivell 3 individual la medalla d’or ha sigut per a Ana Sotos, Carmen San Miguel ha aconseguit la seua en individual nivell 4, Raquel Llorente i Carmen San Miguel en parelles nivell 4 i Roberto Rufo i Paula Alapont en parelles nivell 5. En trios nivell 6 l’or ha recaigut en Noelia Ramos, Carolina Asensi i Laura Asensi i en el mateix nivell, categoria grups, per a Noelia Ramos, Martina Navarro, Carolina Asensi, Laura Asensi i Sara Núñez (Aeròbic Moncada). Per últim, en nivell 7 trios, Yulissa Varela, Paula García i Anna Femenia també aconseguien la seua medalla d’or.

Les medalles de plata han sigut para Amaia Navarro, Eva Crespo, Blanca Santana, Sara Ferris i María Torres en grups nivell 1 i Melani Adan, Nadia Antwerber i Irene Villalón en trio nivell 1. En nivell 5, han aconseguit medalla de plata Roberto Rufo en individual, Nacho Viguer i Laura Navarro en parelles i Sorina Ion, Kelan Latorre i Andrea Pradas en trios.

Un nivell més alt, el 6, ha suposat la medalla de plata individual femenina per a Carolina Asensi i per a Andrea Pradas, Martina Navarro i Alicia Sáez en trios. Yulissa Varela en Individual femení nivell 7 i Arantxa Martínez en individual femení nivell 8 també s’alçaven amb la medalla de plata. Finalment, Ana Sotos, Aroa Péres, Martina Morcillo, Silvia González, Ana Melchor, Eva Martínez, Rocio Belada i Marta Morales aconseguien la medalla de plata tant en Aerodance com en Aerostep. Un equip format per gimnastes del Valencia Mar, Sagunt i Aeròbic Moncada.

Finalment, les medalles de bronze han recaigut en Rita Ruiz en individual nivell 2, Paula Alapont, en individual nivell 5, Alicia Sáez en individual femení nivell 6, Silvia Rodríguez en individual femení nivell 7 i Belén Guillemot en individual femení nivell 8.

El cap de setmana vinent, del 29 d’abril a l’1 de maig, l’Aeròbic Valencia Mar participarà en el Campionat d’Espanya de Gimnàstica Aeròbica a Valladolid.